༄༅། །ཤེས་རབ་སྙིང་པོའི་བསྡུས་དོན་བཞུགས་སོ། །
དངུལ་ཆུ་དྷརྨ་བྷ་དྲ།
ན་མོ་གུ་རུ་མཉྫུ་གྷོ་ཥཱ་ཡ། འདིར་ཤེས་རབ་སྙིང་པོའི་དོན་ཅུང་ཟད་འཆད་པ་ལ་བཞི།
མཚན་གྱི་དོན། འགྱུར་གྱི་ཕྱག །གཞུང་གི་དོན། མཇུག་གི་དོན་ནོ། །དང་པོ་ནི། རྒྱ་གར་
སྐད་དུ། ནས། སྙིང་པོ། ཞེས་པའི་བར་རོ། །གཉིས་པ་ནི། བཅོམ་ལྡན། ནས། ཕྱག་འཚལ་
ལོ། །ཞེས་པའི་བར་རོ། །
གསུམ་པ་གཞུང་གི་དོན་ལ་གཉིས། མདོ་འདི་གང་ལས་འབྱུང་བའི་གླེང་གཞི་དང་།
དེ་ལས་བྱུང་བའི་མདོ་དངོས་ཀྱི་དོན་ནོ། །དང་པོ་ལ་གཉིས། གླེང་གཞི་ཐུན་མོང་བ་དང་།
ཐུན་མོང་མིན་པའི་གླེང་གཞིའོ། །དང་པོ་ལ་བཞི། དུས་ཕུན་སུམ་ཚོགས་པ། སྟོན་པ་ཕུན་
སུམ་ཚོགས་པ། གནས་ཕུན་སུམ་ཚོགས་པ། འཁོར་ཕུན་སུམ་ཚོགས་པའོ། །དང་པོ་ནི། འདི་
སྐད་བདག་གིས་ཐོས་པ་དུས་གཅིག་ན། ཞེས་པའོ། །གཉིས་པ་ནི། བཅོམ་ལྡན་འདས།
ཞེས་པའོ། །གསུམ་པ་ནི། རྒྱལ་པོའི་ཁབ་བྱ་རྒོད་ཕུང་པོའི་རི་ལ། ཞེས་པའོ། །བཞི་པ་ནི།
དགེ་སློང་གི་ནས་བཞུགས་ཏེ། ཞེས་པའོ། །གཉིས་པ་ཐུན་མོང་མིན་པའི་གླིང་གཞི་ནི། དེའི་
ཚེ་ནས་རྣམ་པར་ལྟའོ། །ཞེས་པའོ། །
~450~

ཤེས་རབ་སྙིང་པོའི་བསྡུས་དོན།
གཉིས་པ་དེ་ལས་བྱུང་བའི་མདོ་དངོས་ཀྱི་དོན་ལ་བཞི། ཤཱ་རིའི་བུས་དྲི་བ་དྲིས་པ།
སྤྱན་རས་གཟིགས་ཀྱིས་ལན་བཏབ་པ། སྟོན་པས་མཐུན་འགྱུར་བྱིན་པ། འཁོར་རྣམས་
ཀྱིས་འཛིན་པར་དམ་བཅས་པའོ། །དང་པོ་ནི། དེ་ནས་ནས་ཇི་ལྟར་བསླབ་པར་བྱ། ཞེས་
པའོ། །
གཉིས་པ་སྤྱན་རས་གཟིགས་ཀྱིས་ལན་བཏབ་པ་ལ་བཞི། མཚམས་སྦྱར་བ། དབང་
བརྟུལ་ལ་སོ་སོར་ཕྱེ་སྟེ་བསྟན་པ། དབང་རྣོན་ལ་སྔགས་ཚིག་ཉུང་ངུས་བསྟན་པ། དོན་
བསྡུས་ཏེ་བསླབ་པར་གདམས་པའོ། །དང་པོ་ནི། དེ་སྐད་ཅེས་ནས་བལྟ་བར་བྱ་སྟེ། ཞེས་
པའོ། །གཉིས་པ་དབང་བརྟུལ་ལ་སོ་སོར་ཕྱེ་སྟེ་བསྟན་པ་ལ་གཉིས། ལམ་ལྔ་ལ་བསླབ་
ཚུལ་སོ་སོར་བསྟན་པ་དང་། དེ་ཉིད་སངས་རྒྱས་ཐམས་ཅད་ཀྱི་བགྲོད་པ་གཅིག་པུའི་ལམ་
དུ་བསྟན་པའོ། །དང་པོ་ལ་བཞི། ཚོགས་སྦྱོར་ལ་བསླབ་ཚུལ་མཐོང་ལམ་ལ་བསླབ་ཚུལ། །
སྒོམ་ལམ་ལ་བསླབ་ཚུལ། །མི་སློབ་ལམ་ལ་བསླབ་ཚུལ་ལོ། །དང་པོ་ལ་གཉིས། མདོར་
བསྟན་པ་དང་། རྒྱས་པར་བཤད་པའོ། །དང་པོ་ནི། ཕུང་པོ་ནས་རྗེས་སུ་ལྟའོ། །ཞེས་པའོ། །
གཉིས་པ་རྒྱས་པར་བཤད་པ་ལ་གཉིས། གཟུགས་ཕུང་ལ་ཇི་ལྟར་བསླབ་ཚུལ་དང༌།
རིགས་པ་དེ་ཕུང་པོ་ལྷག་མ་ལ་སྦྱར་བའོ། །དང་པོ་ནི། གཟུགས་སྟོང་པའོ་ནས་མ་ཡིན་ནོ། །
ཞེས་པའོ། །གཉིས་པ་རིགས་དང་ཕུང་པོ་ལྷག་མ་ལ་སྦྱར་བ་ནི། དེ་བཞིན་དུ་ནས་སྟོང་པའོ། །
ཞེས་པའོ། །གཉིས་པ་མཐོང་ལམ་ལ་བསླབ་ཚུལ་ནི། ཤཱ་རིའི་བུ་ནས་གང་བ་མེད་པའོ། །
ཞེས་པའོ། །གསུམ་པ་སྒོམ་ལམ་ལ་བསླབ་ཚུལ་ལ་གཉིས། སྒོམ་ལམ་སྤྱི་ལ་བསླབ་ཚུལ་
དང་། ཁྱད་པར་རྒྱུན་མཐའི་རྡོ་རྗེ་ལྟ་བུ་ལ་བསླབ་ཚུལ་ལོ། །དང་པོ་ལ་བདུན། ཕུང་པོ་ལྔ་མི་
སྣང་བར་བསྟན་པ། སྐྱེ་མཆེད་བཅུ་གཉིས་མི་སྣང་བར་བསྟན་པ། ཁམས་བཅོ་བརྒྱད་མི་
སྣང་བར་བསྟན་པ། རྟེན་འབྲེལ་བཅུ་གཉིས་མི་སྣང་བར་བསྟན་པ། བདེན་པ་བཞི་མི་སྣང་
~451~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བར་བསྟན་པ། ཐོབ་བྱེད་ལམ་གྱི་ངོ་བོ་མི་སྣང་བར་བསྟན་པ། །ཐོབ་བྱའི་འབྲས་བུ་མི་སྣང་
བར་བསྟན་པའོ། །དང་པོ་ནི། ཤཱ་རིའི་བུ་ནས་རྣམ་པར་ཤེས་པ་མེད། ཅེས་པའོ། །གཉིས་
པ་ནི། མིག་མེད་ནས་ཆོས་མེད་དོ། །ཞེས་པའོ། །གསུམ་པ་ནི། མིག་གི་ཁམས་ནས་ཡང་
མེད་དོ། །ཞེས་པའོ། །བཞི་པ་ནི། མ་རིག་པ་ནས་ཡང་མེད་དོ། །ཞེས་པའོ། །ལྔ་པ་ནི། དེ་
བཞིན་དུ་ནས་ལམ་མེད། ཅེས་པའོ། །དྲུགཔ་ནི། ཡེ་ཤེས་མེད། ཅེས་པའོ། །བདུན་པ་ནི།
ཐོབ་པ་མེད། མ་ཐོབ་པ་ཡང་མེད་དོ། །ཞེས་པའོ། །གཉིས་པ་ཁྱད་པར་རྒྱུན་མཐའི་རྡོ་རྗེ་ལྟ་
བུ་ལ་བསླབ་ཚུལ་ནི། ཤཱ་རིའི་བུ་ནས་གནས་ཏེ། ཞེས་པའོ། །བཞི་པ་མི་སློབ་ལམ་ལ་
བསླབ་ཚུལ་ནི། སེམས་ལ་ནས་ཕྱིན་ཏེ། ཞེས་པའོ། །
གཉིས་པ་དེ་ཉིད་སངས་རྒྱས་ཐམས་ཅད་ཀྱི་བགྲོད་པ་གཅིག་པའི་ལམ་དུ་བསྟན་པ་
ནི། དུས་གསུམ་དུ་ནས་སངས་རྒྱས་སོ། །ཞེས་པའོ། །གསུམ་པ་དབང་རྣོན་ལ་སྔགས་ཚིག་
ཉུང་དུས་བསྟན་པ་ལ་གཉིས། སྔགས་ཀྱི་ཆེ་བ་བསྟན་པ་དང་། ཆེ་བ་དང་ལྡན་པའི་སྔགས་
དངོས་བསྟན་པའོ། །དང་པོ་ནི། དེ་ལྟ་བས་ན་ནས་ཤེས་པར་བྱ་སྟེ། ཞེས་པའོ། །གཉིས་པ་
ནི། ཤེས་རབ་ཀྱི་ནས་སྭཱཧཱ། ཞེས་པའོ། །བཞི་པ་དོན་བསྡུས་ཏེ་བསླབ་པར་གདམས་པ་ནི།
ཤཱ་རིའི་བུ་ནས་བསླབ་པར་བྱའོ། །ཞེས་པའོ། །གསུམ་པ་སྟོན་པས་མཐུན་འགྱུར་བྱིན་པ་ནི།
དེ་ནས་ནས་ཡི་རང་ངོ། །ཞེས་པའོ། །
བཞི་པ་འཁོར་རྣམས་ཀྱིས་འཛིན་པར་དམ་བཅས་པ་ནི། བཅོམ་ལྡན་ནས་བསྟོད་དོ། །
ཞེས་པའོ། །བཞི་པ་མཇུག་གི་དོན་ནི། བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་
པའི་སྙིང་པོ་རྫོགས་སོ། །ཞེས་པའོ། །ཞེས་པ་འདི་ཡང་དགེ་སློང་དྷརྨ་བྷ་དྲས་བྲིས་པའོ། །
~452~

ๆ